Diari Oficial de la Generalitat Valenciana


Sumari del DOGV 7299, del 19-06-2014 (2014/5308)

Informació pública d'avís a titulars de drets afectats pel programa d'actuació integrada La Font.
-------------------------------------------------------------------------------------------------

### Dades del document

Número de DOGV
:   7299

Data del DOGV
:   19-06-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/5308


Data del document
:   09-06-2014

Organisme emissor
:   Ajuntament de Sant Joan d'Alacant

Tipus de document
:   Anunci

Descriptors 

:   * Sant Joan d'Alacant
    * pla d'urbanisme
    * administració local

Informació pública d'avís a titulars de drets afectats pel programa d'actuació integrada La Font. [2014/5308]  
Avís a titulars de drets afectats pel programa d'actuació integrada La Font (titulars cadastrals de la urbanització La Font, UE 15.1 La Font i UE 15.2 Les Mesquites.  
Ref. URB/aop. Exp. 424/2014.  
  
1. Antecedents: en el desplegament i execució del programa d'actuació integrada del pla de reforma interior de la unitat d'execució La Font, aprovat i adjudicat per gestió indirecta a la mercantil Faber Viam, SA, (CIF núm. Y33412156) en data 14 d'abril de 2003 (conveni 18.07.2006), l'Ajuntament va acordar en 23 de desembre de 2008 la resolució anticipada del programa.  
En compliment de la sentència del Tribunal Suprem, el Ple municipal va acordar el 22 de novembre de 2013 continuar el procediment del programa d'actuació integrada La Font i, a eixos efectes, requerir a l'urbanitzador l'elaboració d'un text refós del programa, en el qual havia d'introduir les modificacions derivades del desfasament entre les previsions inicials del programa i la realitat actual.  
L'urbanitzador ha aportat els següents documents, que el Ple municipal -en la sessió realitzada el 14 de maig de 2014- (acta rectificada en sessió de 3 de juny de 2014 per error material) ha acordat sotmetre a informació pública, als efectes d'al·legacions, i no és procedent presentar-hi alternatives tècniques ni proposicions juridicoeconòmiques en competència:  
- Text refós de programa del PRI UE Urb. La Font, memòria juridicotècnica, proposició economicofinancera, proposta de conveni urbanístic i ordenança reguladora específica del cànon d'urbanització per a sufragar l'execució d'obres públiques d'urbanització de nova implantació: carrer la Séquia (vial núm. 7) de la UE 15.1 La Font i carrer Les Mesquites de la UE 15.2 Les Mesquites.  
- Projecte refós d'urbanització al projecte reformat de la urbanització La Font.  
També ha acordat el 14 de maig de 2014 aprovar inicialment la indicada ordenança, sotmetre-la a informació pública i concedir audiència als titulars cadastrals afectats, que són els pertanyents a les unitats d'execució 15.1 La Font i 15.2 Les Mesquites.  
  
2. Àmbit d'actuació del programa: comprén una superfície de 389.195,03 m², de la qual 333.596,64 m² estan constituïts per parcel·les privades, i 55.598,39 m², per vials, i queda delimitada:  
Al nord, amb la unitat d'execució 15.1, carrer la Séquia (carrer 7 en projecte) i futura zona verda pública.  
Al sud, carrer Tirant lo Blanc (carrer 1 en projecte inicial), sector 20.2 Fabraquer Sud i enclavament urbanitzat dins de la La Font, fruit del PAI, entre els carrers Font de Salmitre i Font del Realet.  
A l'est, amb terme municipal del Campello, i en part amb UE 15.2 Les Mesquites.  
A l'oest, avinguda Miguel Hernández (antiga N-332 cedida a l'Ajuntament).  
  
3. Obres i costos: el PAI descriu les obres d'urbanització a realitzar per un pressupost de contracta sense IVA que ascendix a 4.515.698,95 euros, i el programa ha previst que la seua facturació es produirà de dos formes distintes, en funció que es tracten d'obres de nova implantació, o de la resta de les obres (renovació, millora, conservació) compreses en el projecte d'urbanització redactat.  
El benefici empresarial de l'urbanitzador es fixa en el 3 per cent inferior al màxim previst en la Llei 16/2005, que el fixa en el 10 per cent (art. 127.2.d i art. 168.1.d del text legal esmentat).  
  
4. Previsió de finançament:  
A) Les quantitats corresponents a les càrregues de nova implantació a girar als propietaris afectats, pel cost dels servicis de nova implantació, a càrrec dels propietaris de la UE La Font seran objecte de quotes d'urbanització fixades en el projecte de reparcel·lació, i serà l'agent urbanitzador qui girarà les esmentades quotes als propietaris afectats per estes de conformitat amb la vigent legislació urbanística. L'import de les esmentades obres d'urbanització pressupost de contracta sense IVA ascendix a 232.421,50 euros.  
  
Per al pagament a l'agent urbanitzador de l'import d'estes càrregues indicat anteriorment, les quotes del qual per a cada propietari del sector es determinaran en el projecte de reparcel·lació a redactar a este efecte, es giraran dos (2) rebuts del 50% de l'import de les quotes cada un, amb venciment als 6 i 12 mesos de l'inici de les obres respectivament.  
B) Respecte als propietaris que integren les UE 15.1, i UE 15.2, per a sufragar les obres de nova implantació necessàries, el PAI proposa que sufragaran a través de l'aprovació municipal de la corresponent ordenança de cànon d'urbanització.  
El PAI ha previst una ordenança del cànon d'urbanització que s'adjunta com a annex a la proposició juridicoeconòmica, per a sufragar les obres d'implantació de l'execució d'obres públiques d'urbanització incloses en el programa d'actuació integrada La Font: carrer la Séquia (vial número 7), en la unitat d'execució 15.1 La Font; carrer les Mesquites, en la unitat d'execució 15.2 Les Mesquites. La tramitació correspon al Ple de l'Ajuntament de Sant Joan d'Alacant, que ha d'aprovar la imposició d'una ordenança del cànon d'urbanització per a sufragar les esmentades obres de nova implantació. D'estes obres d'urbanització el pressupost de contracta sense IVA, 261.693,71 euros corresponen a la UE 15.1 La Font, i 111.781,43 euros corresponen a la UE 15.2 Les Mesquites.  
C) Als propietaris del carrer Tirant lo Blanc, serà aplicable el règim jurídic previst en l'article 28 de la Llei 16/2005, en relació amb les edificacions consolidades i el seu tractament en el règim d'actuacions integrades, en relació amb les obres necessàries per a completar o renovar la infraestructura preexistent; la seua consideració és d'interés públic i de conformitat amb el que s'ha assenyalat en l'article 236 i següents del Decret 67/2006, el cost de les esmentades obres correspondrà a l'Ajuntament de Sant Joan d'Alacant, per la qual cosa no es podrà imposar als propietaris quotes pels esmentats costos d'urbanització.  
D) L'import de la resta de les obres compreses en el projecte d'urbanització (excloses les de nova implantació de la UE La Font) correspondran a l'Ajuntament, i l'import de les obres d'urbanització, pressupost de contracta sense IVA, ascendix a 3.909.802,31 euros.  
  
5. Termini d'execució: execució i terminació de les obres de 13 mesos, que s'escometran en una única fase.  
  
6. Relacions amb els propietaris: les obres de nova implantació seran objecte de quotes d'urbanització fixades en el projecte de reparcel·lació, a càrrec dels propietaris de la UE La Font. La resta de les obres compreses en el projecte d'urbanització, excloses les de nova implantació de la UE La Font, seran objecte de pagament a l'urbanitzador per l'Ajuntament de Sant Joan d'Alacant, a càrrec dels seus pressupostos.  
  
Respecte a la UE 15.1, UE 15.2, el PAI ha previst, per a sufragar les obres de nova implantació necessàries, que els propietaris les sufragaran a través de l'aprovació municipal de la corresponent ordenança de cànon d'urbanització, tot això d'acord amb el que disposa l'article 322 del ROGTU, en referència a l'article 139.1 de la Llei Urbanística Valenciana (LUV).  
  
7. Acords Ajuntament en ple 14 de maig de 2014  
A) Programa (acta rectificada en la sessió de 3 de juny de 2014 per error material):  
Primer. Informació pública del text refós del programa d'actuació integrada del PRI de la UE La Font i del text refós de la reforma del projecte d'urbanització de la UE La Font, per un període d'un mes ?comptador des de la publicació en el DOCV- anunciada en el Diari Oficial de la Comunitat Valenciana i en un diari no oficial d'àmplia difusió en la localitat.  
Resolts els tràmits d'informació pública i al·legacions, l'Ajuntament en ple queda facultat per a la seua aprovació definitiva.  
Segon. Projecte d'urbanització. Traslladar el contingut de l'informe tècnic de 10 d'abril de 2014 a l'agent urbanitzador perquè:  
Incloga en el plec de condicions, capítol IV. Condicions que han de complir les unitats d'obra, l'article corresponent al formigó imprés.  
En el pla 33. Detall pas de vianants. La quota de de les baixants del pas de vianants (2 m) la substituïsca per X <8 per cent.  
Tercer. Traslladar a l'Ajuntament del Campello els plans 30.1, 30.2 i 31.1 i 31.2 senyalització horitzontal i vertical per a la coordinació, quant a ordenació de trànsit; i dels plans 18.1 i 19 referits a la xarxa de sanejament.  
Quart. Publicar el present acord en el Diari Oficial de la Comunitat Valenciana i en un diari no oficial d'àmplia difusió en la localitat de Sant Joan d'Alacant.  
Quint. Avís al domicili fiscal dels que consten en el cadastre com a titulars de drets afectats per l'actuació proposada conforme al que preveu l'article 46.3 de la Llei 6/1994 i, en el mateix sentit, 134.4 de la Llei 16/2005.  
Sext. Traslladar a Oreste Montalto la contestació al recurs de reposició formulat contra la resolució de l'Ajuntament en ple de 22 de novembre de 2013, contingut en l'informe de l'acord.  
Sèptim. Facultar l'alcalde president per a totes aquelles actuacions que siguen necessàries per a la perfecció de l'expedient.  
B) Ordenança cànon d'urbanització  
Informació pública i audiència als interessats, pel termini de 30 dies per a la presentació de reclamacions i suggeriments, per mitjà de la publicació d'un edicte en el butlletí oficial de la província i en el tauler d'edictes municipal de l'ordenança ?aprovada inicialment pel Ple- reguladora específica del cànon d'urbanització per a sufragar l'execució d'obres públiques d'urbanització de nova implantació, incloses en el projecte del PAI La Font presentat per l'urbanitzador Faber Viam, SA: carrer la Séquia (vial núm. 7) de la unitat d'execució 15.1 La Font i carrer Les Mesquites, de la unitat d'execució 15.2 Les Mesquites.  
  
Resoltes les reclamacions i suggeriments que es presenten dins d'este termini, seran sotmesos a l'aprovació definitiva pel Ple municipal. En el cas que no s'haja presentat cap reclamació o suggeriment, s'entendrà definitivament adoptat l'acord fins aleshores provisional.  
  
C) Durant estos terminis, els expedients estaran depositats, per a la seua consulta pública, en l'Ajuntament, Servici d'Urbanisme, oficines generals síties en la plaça de l'Església, 2, telèfon 395 643 703, dies laborables de dilluns a divendres de 09.00 a 14.00 hores. Adreça electrònica: ?ybcjkefbmhpv.huysimlcx@bwvfaqokjddkuykz.tl?.  
  
Per a contacte amb l'urbanitzador Faber Viam, SA: carrer de Manuel Maciá Juan, 4, 03629 Elx (Alacant). Telèfon 104 094 759. Adreça electrònica: ?exaayk@dda-dzzfzeir.suk?.  
  
Sant Joan d'Alacant, 9 de juny de 2014.- L'alcalde: Manuel Aracil Llorens.